NEMŠČINA na daljavo, 4. teden

**7. , 8., 9. razred**

Pozdravljeni, učenci/-ke in starši. (Liebe Schüler/-innen und Eltern.)

* ODZIVNOST

|  |  |  |  |
| --- | --- | --- | --- |
|  | 7. razred (vseh = 6) | 8. razred (vseh = 17) | 9. razred (vseh = 9) |
| klasično (e-pošta) | 4 = 66,66 % | 12 = 70,59 % | 5 = 55,55 % |
| spletna učilnica | 4 = 66,66 % | 13 = 76,47 %  | 8 = 88,88 % |

Iz preglednice lahko razberete, da se je odzivnost močno izboljšala. Sklepam, da tudi zaradi spletne učilnice.

* NAVODILA

**7. razred**: Uvajanje 7. razredov se je zavleklo v prejšnji teden, zato se že objavljena snov prejšnjega tedna delno prenese v naslednji teden.

Učenci, ki vstopate prvič, me na to opozorite, če boste na dovoljenje za dostopanje do vsebin svojega razreda morali čakati več kot en dan. Sistem vas namreč ne spusti takoj do vseh vsebin, ker vas po splošnem vpisu dodelim v vaš razred. S tem načinom na spletu manj »smetimo«, saj vsi dostopamo skozi enotno vstopno točko, znotraj spletne učilnice pa vsak dostopa do svojega razreda, katerega vsebina je zaklenjena, da učenci drugih razredov pomotoma ali hote ne motijo učenja z lastnimi vpisi.

**Naloge:**

1. Vstopite v klepet (PLAUDERN), nas pozdravite (Hallo) in se predstavite. Odgovorite na vprašanja drugih udeležencev (če so) in postavite svoje vprašanje. Zapustite klepet s pozdravom (Tschüss, Ciao oz. kot želite …).
2. Kliknite na napis ANMELDEN in na tujejezični spletni strani poiščite snov, s katero se ukvarjamo, ter mi sporočite, kaj ste našli (v spletni učilnici ali na moj e-naslov) oz. ali se ne znajdete.
3. V razdelku za ta teden boste našli rešitve svojih nalog. Pa tudi Forum vprašanj (FRAGEN). Predlagam, da svoja vprašanja postavite ob času, ko bi imeli na urniku nemščino. Tako vam zanesljivo hitro odgovorim.
4. Ne pozabite oddati že izdelanih nalog, ki ste jih nekateri že poslali na moj e-naslov ali preko eAsistenta, tudi v spletni učilnici (AUFGABEN).
5. Začnite in nadaljujte z vnašanjem besed iz aktualne lekcije v slovar iz prejšnjega tedna.

**8. razred:** Čestitke in pohvale.

**Naloge:** V spletni učilnici kar pogumno naprej. V primeru nejasnosti ali težav, pa pravočasno sporočite.

**9. razred:** Vesela sem, da ste se v tako lepem številu vključili v spletno učilnico.

**Naloge:** Zaradi težav z oddajanjem nalog tako preko e-pošte kot v delavnici v spletni učilnici bomo ta teden izvedli pregled delovnega lističa na najbolj enostaven možen način v spletnem okolju. Do srede ponovno poiščite rešitve, ki ste jih pridobili pri zadnji uri v učilnici na šoli, da jih bomo ne glede na omenjeno, ponovno preverili. V razdelku naslednjega tedna najdete listič, v katerem je vpisanih nekaj mojih rešitev, da se boste lažje spomnili na svoje preteklo delo. Do srede preverite, ali in kako ste rešili navedene naloge in si pri tem pomagajte s preglednicami ADJEKTIVDEKLINATION. Predlagam, da v Forum takoj začnete vpisovati tiste primere, ki vam še vedno niso jasni. Na ta način bomo lahko ugotovili, ali gre za ista nejasna mesta ali ne (to bi ugotovili v delavnici). Najhitreje in zanesljivo boste odgovor prejeli v času, ko bi sicer bila na urniku nemščina. Teh terminov se poskusite držati tudi v spletni učilnici.

V primeru težav takoj sporočite. Lahko tudi po telefonu, kadar je to nujno.

Prejšnji teden je bila stran spletne učilnice testirana tako z moje strani kot s strani računalničarja, ki je vstopal tudi kot testni učenec. Glede na to, da je učenje v spletni učilnici novost tudi zame, sem ga posebej prosila, da preveri, kako je z delovanjem in prejela odgovor, da deluje.

Opazila pa sem, da se kljub nastavitvi samodejnega preklapljanja med fazami v delavnici, le-to ni izvedlo, zato sem zadevo uredila ročno. Sklepam, da preklop ni deloval, ker niste oddali predvidenih nalog.

Na moje vprašanje, zakaj oddane domače naloge sistem označi kot neoddane (mimogrede, uspešno oddani sta bili 2 domači nalogi), se je odgovor strokovnjaka, našega računalničarja, glasil, da ob oddaji pozabite stisniti gumb ODDAJ. Previdno torej in res naredite vse, kar morate, da bo oddajanje nalog delovalo brez zapletov.

Predvidevam, da ste se nekoliko ustrašili tudi izraza ocenjevanje, ki spada skoraj k vsaki dejavnosti v spletni učilnici, vendar je nastavljiva funkcija. Morate se naučiti razlikovati med izrazjem v spletni učilnici in splošno veljavnimi in uporabnimi izrazi. Sklepam, da ste se tega nekoliko ustrašili. Ocenjevanje naloge v spletni učilnici še ne pomeni šolskega preverjanja znanja. Šolska pravila ostajajo nespremenjena in jih moramo upoštevati.

Skratka, pogumno nalogam in novemu tednu naproti. Če je uspelo osmemu razredu, ni razloga, da ne bi tudi vam.

**V primeru težav v spletni učilnici:**

1. pošljite sporočilo na enega od navedenih elektronskih naslovov:

marijakolenc.kolenc@gmail.com

marija.kolenc1@guest.arnes.si

1. pokličite na 031 660724 (samo v nujnih primerih)

Tschüss

Deutschlehrerin

Marija Kolenc